இலாசுகரி பசார்

இலாசுகரி பசார் (Lashkari Bazar) என்பது ஆப்கானித்தானில் இலாசுகர் காவில் அமைந்துள்ள கசனவித்து பேரரசின் ஆட்சியாளர்களின் அரண்மனை குடியிருப்பு ஆகும். அசல் பெயர் அநேகமாக அல்-அசுகர் என்பதாக இருக்கலாம்.

 வரலாறு 
தளத்தின் சில கட்டமைப்பு கூறுகள் பார்த்தியப் பேரரசின் காலத்தைச் சேர்ந்தவையாகக் குறிப்பிடுகிறது.  மைய அரண்மனை (32x52 மீட்டர்) சமனிட் காலத்தைச் சேர்ந்ததாகக் கருதப்படுகிறது ( பொ.ச.819-999 ). 661 ஆம் ஆண்டிலேயே அரேபியர்களால் இப்பகுதி கைப்பற்றப்பட்டது. மேலும் பெரிய மற்றும் பணக்கார நகரமாக வளர்ந்தது.

தென்பகுதியிலுள்ள மிகப் பெரிய அரண்மனை (170x100 மீட்டர்) கசினியின் மகுமூதுவால் (பொ.ச.998-1030)  நிறுவப்பட்டது. மேலும் அவரது மகன் முதலாம் மசூத் (பொ.ச.1030-1041) மூலம் விரிவாக்கப்பட்டது. இலாசுகரி பசாரில் உள்ள அரண்மனைகள் கசனவித்து ஆட்சியாளர்களின் குளிர்காலத் தங்குமிடமாக இருந்தன. அதன் தலைநகரம் கசினியில் இருந்தது. தெற்கு அரண்மனைச் சுவரின் மேற்பரப்புப் பூச்சுகள், ஓவியங்கள், சுதை ஓவியங்கள், செதுக்கப்பட்ட பளிங்குகளால் அலங்கரிக்கப்பட்டிருந்தது. சுமார் 100 மீட்டர் நீளமுள்ள ஒரு பெரிய சந்தைத் தெரு, அரண்மனை அமைப்புடன் இணைகிறது.

வடக்கு அரண்மனை பிற்கால ஆட்சியாளர்களால் கட்டப்பட்டது.

பிற்கால குரித் வம்சத்தினர் பொ.ச.1151இல் அரண்மனைகளை சூறையாடினர். ஆனாலும் பின்னர் அவற்றை மீட்டெடுத்தனர். மேலும் கட்டிடக்கலையின் சில பகுதிகள் அவர்களால் ஏற்படுத்தப்பட்டது. அவர்கள் தெற்கே சுமார் 7 கிலோமீட்டர் தொலைவில் உள்ள கலா-இ-போஸ்ட் கோட்டையை கட்டிடக்கலை வளைவுடன் கட்டினார்கள்.

சமீபத்தில் இடிபாடுகள் தலிபான் வன்முறையில் இருந்து தப்பி ஓடிய ஆப்கானித்தான் அகதிகளால் மீட்டுருவாக்கம் செய்யப்பட்டன.

 சான்றுகள் 

பகுப்பு:ஹெல்மண்டு மாகாணம்
பகுப்பு:Coordinates on Wikidata
பகுப்பு:ஆப்கானித்தானின் வரலாறு
பகுப்பு:ஆப்கானித்தானின் தொல்லியல் களங்கள்